《绣球花次兀颜廉使韵》
元代·张昱

绣球春晚欲生寒，满树玲珑雪未干。
落遍杨花浑不觉，飞来蝴蝶忽成团。
钗头懒戴应嫌重，手里闲抛却好看。
天女夜凉乘月到，羽车偷驻碧阑干。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。